Arutelu:Chinook - Vikipeedia, vaba entsüklopeedia

# Arutelu:Chinook

### Allikas: Vikipeedia

Kas chinook on siis sama mis föön? Minu meelest ei saa siia küll ümbersuunamislehekülge teha, sest "Chinook" on näiteks ka helikopterimark. Andres 16:02, 18 Aug 2004 (UTC)

  Tehke siis nagu paremaks peate. Siim 16:10, 18 Aug 2004 (UTC)

Ma nüüd enne küsin, kui parandama hakkan. Mulle valmistab üllatust, et chinook võib põhjustada õhutemperatuuri tõusu kõigest 30 kraadini??? Kust see info pärineb?

  Selle ma võtsin saksa vikist ja see võib vabalt olla vale või sain mina valesti aru. Inglise vikis mainitakse, et temperatuur võib tõusta temperatuurist alla nulli kuni 50 või 60 kraadini, ja küllap see nii ka on, aga ma kahtlustasin, et jutt võib olla Fahrenheiti kraadidest, seetõttu ma ei julgenud seda sisse panna. Kui kindlalt tead, et praegu on valesti, siis muidugi paranda ära. Ma ei pretendeeri asjatundmisele. Ma eriti ei karda ka, kui geograafid on kõrval, kes asjal silma peal hoiavad. Andres 18:09, 18 Aug 2004 (UTC)

    Võib-olla oli seal mõeldud, et temperatuuritõusud võivad olla kuni 30-kraadised. Andres 19:00, 18 Aug 2004 (UTC)

  See, et ta kuni 30°C võrra võib tõusta on muidugi tõepärasem. Rohkem teoreetiliselt ei saagi(ka 30°C on uskumatult palju) aga mulle tundub see väide ikkagi kahtlane, sest mingit maksimumväärtust minu arvates ei saa anda. See on umbes sama, kui väita, et 100 m ei jookse keegi kunagi alla 9,7 sekundi. Mina võtaks selle lause pigem välja.

  Teine asi on see, et minu meelest ei ole seda lehte siin mõtet arendada. Kui on midagi chinook'i kohta lisada tuleks seda teha artiklis Föön. Chinook ja föön on täpselt sama nähtus(meteoroloogilises tähenduses loomulikult) ja ma arvan et meie kui Eurooplased peaks kasutama mõistet föön. Siia tuleks lisada lihtsalt link artiklile föön ning selgitus, et fööni nim. Põhja-Ameerikas chinook. 62.65.236.144 20:51, 18 Aug 2004 (UTC) Siim 20:56, 18 Aug 2004 (UTC)

    Hea küll, ma võtan selle lause esialgu välja, kuni täpsema info saamiseni.

    Jah, ma olen nõus, et tegemist on oma olemuselt sama nähtusega. Aga leian siiski, et eraldi artikkel võiks olla. Esiteks sellepärast, et selle pealkirjaga lehekülg peaks otsija jaoks niikuinii olemas olema. Ja kui see lehekülg juba niikuinii on, miks siis mitte sinna rohkem kirjutada. Teiseks sellepärast, et meil on kahesugust materjali: esiteks nähtuse olemuse kohta ja teiseks konkreetsete seikade kohta. Sõnal "föön" on ju kaks tähendust: algselt ja kitsamas tähenduses tähendab ta Alpide fööni, laiemas tähenduses samalaadset nähtust kõikjal maailmas. Peale chinook'i on veel hulk teisi kohalikke nimetusi. Ja see on tõlgenduse küsimus, kas öelda, et föön kitsamas mõttes, chinook jt on olemuselt sama laadi nähtused, olles kõik föönid laiemas mõttes, või öelda, et need on fööni kohalikud nimetused. Andres 06:34, 19 Aug 2004 (UTC)

Siit leidsin niisugused andmed: 22. I 1943 muutus USAs Lõuna-Dakota osariigis Spearfishis temperatuur kahe minutiga 27 °C. Kell 7.30 oli seal –20 °C, kell 7.32 juba +7 °C. Sellise järsu tõusu tekitas soe ja kuiv tuul chinook (Alpides kannab see nime föön, Argentinas zonda), mis seal kandis mägedelt alla puhub. Kell 9 oli Spearfishis sooja juba 12°, siis aga tuul kadus ja kl 9.27 oli taas –20°. Andres 09:49, 19 Aug 2004 (UTC)

Välja otsitud andmebaasist "http://et.wikipedia.org../../../c/h/i/Arutelu%7EChinook_3053.html"

##### Views

- Artikkel
- Arutelu
- Viimane redaktsioon

##### Otsi